Държавен вестник, бр. 2, 2022 г., стр. 21

БРОЙ  2	
Д Ъ Р Ж А В Е Н  В Е С Т Н И К 	
СТР.  21  
– КРР на двете звезди от рубинено стъкло. 
Попълването на липсващите парчета рубинено 
стъкло да става само с такива от същия мате-
риал. При невъзможност се допуска попълване 
единствено със стъкло с неутрален цвят (про-
зрачно, черно, огледално).
– КРР на фасадното покритие от видим бетон.
– КРР на фасадна каменна глиц облицовка при 
стълбищните клетки. Попълването на липсващи-
те плочки да става само с такива, аналогични 
по материал, размер и обработка на оригинала.
– КРР на зидария от стъклени тухли на про-
зоречни отвори при стълбищните клетки. При 
невъзможност за набавяне на тухли, аналогични 
на съхранените, се допуска преизграждане с други, 
близки по цвят и визия до оригинала.
– КРР на циклопна облицовка от бял бузлу-
джански мрамор при подпорните зидове около 
дом-паметника и подходите към него.
– КРР на каменни настилки около обекта пред 
главния вход. Попълването на липсващите плочки 
да става само с такива, аналогични по материал, 
размер и обработка на оригинала.
– Допуска се възстановяване на зазидани 
врати и прозорци при служебни помещения на 
северната фасада. Обликът на новата дограма 
да бъде съобразен с оригинала и архитектурния 
облик и период на изграждане на обекта. При 
условие че отворите останат зазидани, да бъдат 
оформени по подходящ начин, съобразен с фа-
садното оформление на обекта.
– Допуска се преизграждане на покривното 
покритие на ритуалната зала със съвременни 
техники и материали при строго съобразяване с 
облика на оригинала.
– Допуска се възстановяване на английски 
дворове покрай южната и северната фасада на 
обекта. Допуска се тяхното запечатване при 
условие обликът им да бъде съобразен със зао-
бикалящата ги настилка.
– Премахване на допълнително поставените 
метални решетки на главния вход от изток. КРР 
на съхранените на място автентични алуминиеви 
врати. При наличие на достатъчно архивни данни 
се допуска възстановяване на декоративните им 
апликации. Допуска се възстановяване на втория 
ред вътрешни двойни врати по съхранена архивна 
документация.
– КРР на бетонни надписи, текстове от „Интер-
национал“ и „Работнически марш“ на източната 
фасада. Събиране на демонтираните и разхвърля-
ни в околността букви, КРР и връщането им на 
място в надписите. Попълването на липсващите 
букви да става единствено с такива, идентични на 
съхранените. Допуска се визуализиране на липс-
ващите елементи по метода на изобразителното 
изкуство, виртуалната реалност и др. Намесите 
да бъдат напълно обратими.
– Допуска се приспособяване на площадката 
на върха на пилона в погледна площадка, без 
това да дава отражение на външния му облик.
– Допуска се монтиране на самолетно-сигнал-
ни лампи на върха на пилона.
– Допуска се изграждане на рампа за инвалид-
ни и детски колички, свързваща площадката пред 
входа на дом-паметника с най-близкия паркинг. 
Материалите и визията на рампата следва да 
бъдат съобразени с тези на парадното стълбище 
и площад пред дом-паметника.
– Допуска се поставяне на художествено ос-
ветление, система за видеонаблюдение, информа-
ционни табели. Те следва да не бъдат директно 
закрепени за фасадите на обекта или монтирани 
на места, където биха компрометирали експо-
нирането му.
– Не се допуска поставяне на преместваеми 
обекти в близост до дом-паметника, когато това 
пречи на прякото му възприемане.
– Допускането на преместваеми обекти да е 
единствено за административни и обслужващи 
дейности.
– Монтиране на парково осветление, парково 
обзавеждане, информационни табла, съобразени 
със съхранената паркоустроена среда. Те следва 
да бъдат проектирани с общ проект и с единна 
визия. Да хармонизират с парковата среда и на-
миращите се в нея елементи.
– Допуска се засаждане на ниска декоративна 
растителност от видове, характерни за региона.
– КРР на парадни каменни стълбища и площад 
пред монумента.
– КРР на пластична композиция „Знаме“ с 
прилежащите настилки, алеи и паркови елементи.
1.2.2.1.2. Интериор:
– Да се изготви спешна експертиза за със-
тоянието на мозайките в дом-паметника. КРР 
на вътрешния и външния пръстен от мозайки, 
мозайката на тавана в ритуалната зала. Карти-
ране на обрушените елементи и преизползването 
им при реставрацията им. Контурът на съхра-
нените автентични мозайки да бъде подчертан 
със сигнираща фуга. При наличие на съхранени 
подготвителни рисунки на местата на обрушените 
фрагменти следва КРР. Допуска се възстановя-
ване на липсващите фрагменти единствено с 
материали, които са идентични с оригиналните. 
При невъзможност за добиване на идентични 
материали се допуска визуализиране на липсва-
щите фрагменти по метода на изобразителното 
изкуство, виртуалната реалност и др. Намесите 
да бъдат напълно обратими.
– КРР на стенна глиц облицовка от бял мрамор 
в интериор в дом-паметника: фоайе, стълбищни 
клетки, подземна гардеробна, ритуална зала. Кон-
турът на съхранените автентични облицовки да 
бъде подчертан със сигнираща фуга. Попълването 
на липсващите плочки да става само с такива, 
аналогични по материал, размер и обработка 
на оригинала. Не се допуска използването на 
гранитогрес и друг вид изкуствени материали, 
нехарактерни за строителния период на дом-
паметника.
– КРР на настилки, стенни облицовки и пер-
вази от полиран бял мрамор в дом-паметника: 
фоайе, гардеробна, тоалетни, панорамен коридор, 
ритуална зала със скамейки. Контурът на съхра-
нените автентични настилки да бъде подчертан 
със сигнираща фуга. Попълването на липсващите 
плочки да става само с такива, аналогични по 
материал, размер и обработка на оригинала. Не 
се допуска използването на гранитогрес и друг 
вид изкуствени материали, нехарактерни за стро-
ителния период на дом-паметника.